বিজেপিতে ফের স্পষ্ট হল বিভাজন। কেন্দ্রীয় স্বরাষ্ট্রমন্ত্রী রাজনাথ সিং 'মর্যাদা' পেলেন না নিজের দলের কাছেই। তাঁর রাজ্য সফরের দিনেই গরহাজির বঙ্গ বিজেপির শীর্ষনেতৃত্ব। রাজ্য বিজেপি সভাপতি দিলীপ ঘোষ থেকে শুরু করে সদ্য তৃণমূল ছেড়ে বিজেপিতে যোগ দেওয়ার মুকুল রায়ও কার্যত এড়িয়ে গেলেন রাজনাথকে। তবে কি নবান্নে গিয়ে মুখ্যমন্ত্রী মমতা বন্দ্যোপাধ্যায়ের সঙ্গে বৈঠক করাতেই গোঁসা হল বঙ্গ বিজেপির নেতাদের? তা নিয়েই জোর চর্চা রাজনৈতিক মহলে।